கேள்வி: வைசாலி பாங்கர் என்பது என்ன?
பதில்: வைசாலி பாங்கர் (Vaishali Bankar) மகாராட்டிரம் புனே நகரின் ஐம்பத்தி இரண்டாவது மேயராக இருந்தார். அந்தப் பதவியை வகிக்கும் ஏழாவது பெண் இவர் என்பது குறிப்பிடத்தக்கதாகும். . 2012 புனே மாநகராட்சி தேர்தலுக்குப் பிறகு இவர் மேயராக தேர்ந்தெடுக்கப்பட்டார். புனே நகரில் பொது சிறுநீர் கழிப்பிடங்கள் கட்டுவது உள்ளிட்ட வளர்ச்சிப் பணிகளை மேற்கொள்வதாக பாங்கர் உறுதி கூறினார். பெண்களின் உரிமைகள் தொடர்பான பிரச்சினைகளே தனது முதன்மையான விடயம் எனவும் அவர் குறிப்பிட்டார். 2013 ஆம் ஆண்டு ஆகத்து மாதம் 12 ஆம் தேதி பாங்கர் தனது குடும்ப உறுப்பினர்களுடன் பன்னாட்டு பயணங்கள் மேற்கொண்டதன் மீதான விமர்சனத்திற்குப் பிறகு பதவி விலகல் செய்தார். பதவிக்காலம் முடிவதற்குள் பதவிவிலகல் செய்த முதல் புனே மேயர் என்ற பெருமையையை இவர் பெற்றார்.